OSNOVNA ŠKOLA ANTUNA MIHANOVIĆA

 K L A N J E C

Klanjec, Lijepe naše 41

Klanjec, 5.10.2016.

**POZIV NA DOSTAVU PONUDE ZA NABAVU**

**OPSKRBE PRIRODNIM PLINOM**

 **(bagatelna nabava)**

## *Podaci o naručitelju:*

Osnovna škola Antuna Mihanovića

Adresa: Lijepe Naše 41, 49290 Klanjec

OIB: 91051804100

Broj telefona: 049 550332

Broj telefaksa: 049 550665

Web: www.os-amihanovica-klanjec.skole.hr

Adresa elektroničke pošte: skola@os-amihanovica-klanjec.skole.hr

Odgovorna osoba naručitelja: Melita Ulama, dipl. uč.,

 ravnateljica škole

## *Podaci o osobi ili službi zaduženoj za komunikaciju s ponuditeljima:*

Tajništvo škole: Vesna Zgorelec

Osnovna škola Antuna Mihanovića Klanjec

Broj telefona: 049 550332

Broj telefaksa: 049 550665

Adresa elektroničke pošte: skola@os-amihanovica-klanjec.skole.hr

*Procijenjena vrijednost bagatelne nabave:*

Vrijednost: 85.000,00 kuna (bez PDV-a)

Sklapa se ugovor za razdoblje od jedne godine (12 mjeseci)

# PREDMET BAGATELNE NABAVE

## *2.1 Opis predmeta bagatelne nabave*

Predmet bagatelne nabave je opskrba prirodnim plinom.

Predmet bagatelne nabave nije podijeljen na grupe te nuđenje predmeta nabave po grupama nije dozvoljeno.

Ako ponuditelj dostavi ponudu koja u cijelosti ne odgovara potrebama naručitelja određenim u opisu predmeta nabave i tehničkim specifikacijama, odnosno ponudu kojom se nudi roba koja očito ne zadovoljava potrebe naručitelja u odnosu na traženi predmet nabave, ponuda će biti ocijenjena kao neprikladna.

## *2.2 Količina predmeta bagatelne nabave*

Detaljan opis i okvirna količina predmeta nabave navedena je u troškovniku koji je sastavni dio ove dokumentacije. Stvarna nabavljena količina na temelju sklopljenog ugovora može biti veća ili manja od okvirne količine, ali ukupna plaćanja po ovom predmetu nabave, bez poreza na dodanu vrijednost, ne smiju prelaziti procijenjenu vrijednost nabave.

## *Tehničke specifikacije:*

Ponuditelj je dužan ponuditi robu sukladno Troškovniku koji je sastavni dio ovog Poziva na dostavu ponuda. Ponuditelj je dužan isporučivati plin kvalitete određene Zakonom o energiji (NN br. 120/12), te Općim uvjetima za opskrbu prirodnim plinom (NN br. 43/09).

## *2.4 Mjesto isporuke robe*

Mjesto isporuke robe su lokacije plinomjera navedene u Troškovniku, u prilogu ove dokumentacije.

## *2.5 Rok isporuke*

Isporuke robe su sukcesivne tijekom 12 mjeseci, a rok isporuke počinje teći od dana sklapanja ugovora.

# OBVEZNI RAZLOZI ISKLJUČENJA PONUDITELJA

## *3.1 Plaćene dospjele porezne obveze i obveze za mirovinsko i zdravstveno osiguranje*

Javni naručitelj će isključiti ponuditelja iz postupka bagatelne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

**Dokumenti kojima se dokazuje da ne postoje razlozi za isključenje:**

Potvrda porezne uprave o stanju duga ili jednakovrijedni dokument nadležnog tijela države sjedišta gospodarskog subjekta.

Ako se u toj državi ne izdaje takav dokument on može biti zamijenjen izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta.

Navedeni dokaz ne smije biti stariji od 30 dana računajući od dana početka postupka bagatelne nabave.

U slučaju zajednice ponuditelja navedene okolnosti se utvrđuju za sve članove zajednice pojedinačno.

## *3.2 Istinitost podataka*

Javni naručitelj će isključiti ponuditelja iz postupka bagatelne nabave ako je dostavio lažne podatke pri dostavi dokumenata sukladno odredbama Zakona o javnoj nabavi.

U slučaju postojanja sumnje u istinitost podataka u priloženim dokumentima ili izjavama ponuditelja, naručitelj se može obratiti nadležnim tijelima radi dobivanja informacija o situaciji tih subjekata, a u slučaju da se radi o gospodarskom subjektu sa sjedištem u drugoj državi, naručitelj može zatražiti suradnju nadležnih vlasti.

U slučaju zajednice ponuditelja navedene okolnosti se utvrđuju za sve članove zajednice pojedinačno.

# ODREDBE O SPOSOBNOSTI PONUDITELJA

## *4.1. Pravna i poslovna sposobnost*

**4.1.1** Ponuditelj mora u postupku bagatelne nabave dokazati svoj **upis u sudski, obrtni, strukovni ili drugi odgovarajući registar države sjedišta gospodarskog subjekta.**

**Dokumenti kojima se dokazuje pravna i poslovna sposobnost**

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Navedeni dokaz ne smije biti stariji od 3 mjeseca računajući od dana početka postupka bagatelne nabave.

U slučaju zajednice ponuditelja okolnosti se utvrđuju za sve članove zajednice pojedinačno.

**4.1.2** Ponuditelj moradokazati u postupku bagatelne nabave da ima **važeću dozvolu Hrvatske energetske regulatorne agencije (HERA) za obavljanje energetske djelatnosti opskrbe prirodnim plinom, u skladu s čl. 16. Zakona o energiji.**

U slučaju zajednice ponuditelja, svi članovi zajednice ponuditelja obvezni su pojedinačno dokazati sposobnost iz ove točke.

# PONUDA

## *Sadržaj i način izrade ponude*

Ponuda treba sadržavati:

1. sadržaj ponude s popisom dokumenata i ostalih priloga ponude

2. popunjen ponudbeni list na obrascu ovog Poziva na dostavu ponuda, potpisan od ovlaštene osobe i ovjeren pečatom ponuditelja

3. dokumente kojima ponuditelj dokazuje da ne postoje razlozi isključenja iz točke 3. 1.

4. tražene dokaze sposobnosti iz točke 4. ove dokumentacije za nadmetanje

5. popunjen troškovnik potpisan od ovlaštene osobe i ovjeren pečatom ponuditelja

6.ostale isprave i dokumente ukoliko su traženi ovim Pozivom na dostavu ponuda.

Sve zahtijevane dokumente kojima se dokazuje da ne postoje razlozi za isključenje ponuditelja i dokumente kojima dokazuju svoju sposobnost, ponuditelji mogu dostaviti u neovjerenoj preslici.

## *5.2 Način dostave ponude*

Ponuda se dostavlja u pisanom obliku, u zatvorenoj omotnici s nazivom i adresom naručitelja:

Osnovna škola Antuna Mihanovića, Lijepe Naše 41, 49290 Klanjec, s naznakom „Bagatelna nabava - NE OTVARAJ“.

Do isteka roka za dostavu ponude, ponuditelj može dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni ili dopuni ponude.

## *5.3 Alternativne ponude*

Alternativne ponude nisu dopuštene.

## *5.4 Način određivanja cijene ponude*

Ponuditelj izražava cijenu ponude u kunama. Cijena ponude piše se brojkama.

U cijenu ponude bez poreza na dodanu vrijednost moraju biti uračunati svi troškovi i popusti.

## *5.5 Kriterij za odabir ponude*

Kriterij za odabir ponude je najniža cijena.

## *5.6 Jezik na kojem se izrađuje ponuda*

Ponuda se izrađuje na hrvatskom jeziku i latiničnom pismu.

## *5.7 Rok valjanosti ponude*

Rok valjanosti ponude je 90 dana od dana isteka roka za dostavu ponude.

# OSTALE ODREDBE

## *6.1.1 Rok za dostavu ponuda je:*

##  *- 10 dana od dana objave na internetskoj stranici i od dana dostave Poziva na dostavu ponude na adresu gospodarskog subjekta.*

## *- rok za dostavu ponuda počinje teći od 5. listopada i traje zaključno sa 15. listopada 2016. do 10,00 sati.*

## *6.1.2 Svaka ponuda pristigla nakon roka iz točke 6.1.1. ne otvara se, obilježava se kao zakašnjela, te se neotvorena vraća pošiljatelju, bez odgode.*

## *6.1.3 Otvaranje ponuda nije javno.*

 Ponude će otvoriti najmanje dva ovlaštena predstavnika naručitelja. Naručitelj na

 osnovi pregleda i ocjene ponuda donosi Odluku o odabiru koja se temelji na

 kriteriju za odabir ponude. Odluku o odabiru potpisuje odgovorna osoba

 naručitelja (ravnatelj škole).

Naručitelj se obvezuje poslati Odluku o odabiru zajedno sa Zapisnikom o

otvaranju, pregledu i ocjeni ponuda svim gospodarskim subjektima koji su sudjelovali u postupku bagatelne nabave, te Odluku o odabiru objaviti na svojim službenim internetskim stranicama.

## *6.3 Rok, način i uvjeti plaćanja*

Plaćanje se vrši po ispostavljenom računu. Rok, način i uvjeti plaćanja se dogovaraju prilikom sklapanja ugovora između odabranog ponuditelja i naručitelja, sukladno Općim uvjetima za opskrbu plinom.

## *6.5 Dopustivost dostave ponuda elektroničkim putem*

Nije dopušteno dostavljanje ponuda elektroničkim putem.

 **Ravnateljica škole**

 **Melita Ulama, dipl. uč.**